**กิตติกรรมประกาศ**

โครงงานเรื่องเว็บไซต์ระบบจัดการเอกสารอิเล็กทรอนิกส์ สาขาวิชาคอมพิวเตอร์และเทคโนโลยีสารสนเทศ มหาวิทยาลัยเทคโนโลยีพระจอมเกล้าธนบุรี สำเร็จลุล่วงไปด้วยดีเนื่องจากได้รับ  
ความอนุเคราะห์จากอาจารย์ที่ปรึกษา ผู้เชี่ยวชาญ และบุคลากรในสาขาวิชาฯ ที่สละเวลาช่วยเหลือ   
ให้คำแนะนำ และคำปรึกษาตลอดระยะเวลาของการทำโครงงาน จึงทำให้ผลงานออกมาอย่างมีประสิทธิภาพและสมบูรณ์ตามที่คาดหมายไว้

คณะผู้จัดทำโครงงานขอขอบพระคุณ ผศ. ดร.อลิสา ทรงศรีวิทยา อาจารย์ที่ปรึกษาโครงงานสำหรับความอนุเคราะห์ให้คำแนะนำปรึกษาเกี่ยวกับการออกแบบและพัฒนาระบบ ตลอดจนการตรวจสอบแก้ไขข้อมูลเพื่อความสมบูรณ์ของโครงงาน ขอขอบคุณผู้เชี่ยวชาญทั้ง 3 ท่าน รายชื่อดังนี้ ดร.กนิษฐา บางภู่ภมร ผศ.สุริยงค์ เลิศกุลวณิชย์ และคุณคมสัน รีตานนท์ ที่สละเวลาในการประเมินประสิทธิภาพของโครงงานและให้คำแนะนำ ขอขอบคุณกลุ่มผู้ใช้งาน ได้แก่ บุคลากรในสาขาวิชาคอมพิวเตอร์และเทคโนโลยีสารสนเทศ ที่ได้ให้ข้อมูลเกี่ยวกับความต้องการในการใช้ระบบ รวมไปถึงสละเวลาและ  
ให้ความร่วมมือในการประเมินความพึงพอใจที่มีต่อเว็บไซต์เป็นอย่างดี ขอขอบคุณเพื่อนๆ ทุกท่านที่ให้คำแนะนำ กำลังใจ และมิตรภาพที่ดีตลอด 4 ปี และสุดท้ายขอขอบคุณคุณพ่อ คุณแม่และทุกคนในครอบครัวที่เป็นกำลังใจและให้การสนับสนุนตลอดมา

ประโยชน์อันใดที่เกิดจากโครงงานนี้ซึ่งเป็นผลมาจากการได้รับความอนุเคราะห์และความเอื้อเฟื้อของทุกท่านดังที่กล่าวมาข้างต้น คณะผู้จัดทำโครงงานรู้สึกซาบซึ้งน้ำใจเป็นอย่างยิ่ง จึงใคร่ขอขอบพระคุณเป็นอย่างสูงไว้ ณ โอกาสนี้